Jy is in God se hande - Beth-Haran Ministries
Vandag en elke dag wat nog gaan kom is in God se hande. Net Hy alleen weet wat hou die toekoms in. So is elke een van ons veilig in God se hande.
Sy hande is STERK, daar waar jy wil struikel vandag en mislei word deur die wêreld se dinge sal Hy jou optel.
Sy hande is GROOT, Hy sal jou omvou met Sy groot hande. Jou die versekering gee dat jy nooit alleen is.
Sy hande is SAG, Hy sal jou omhels in jou hartseer tye wat jy alleen voel.
Sy hande is BESKERMEND, Hy sal jou beskerm waar jy ook al gaan. Hy sal jou nooit alleen los maak nie saak wat jou omstandighede is nie.
Sy hande is GERUSTELLEND, Hy sal jou stil maak in onsekerheid en die versekering gee dat als reg sal verloop.
Sy hande is KRAGTIG, Hy sal jou beskerm teen alle aanvalle wat op jou lewe geloots word.
Sy hande is ONDERRIGBAAR, waar jy ook al gaan sal Hy jou onderrig in alles wat jy nodig het om jou lewe volgens Sy wil te lewe.
Sy hande is MEESTERLIK, Hy sal jou troos in hartseer tye.
Sy hande is BARMHARTIG, in tye van nood sal die Here vir jou sorg.
Sy hande is GENESING, daar waar siekte jou lewe oorheers sal die Here genesing bring. Hy sal die wêreldse dinge weg vat en genesing (nuwe lewe) bring.
Sy hande GEE, Hy seën jou met al Sy genade gawes elke dag.
Sy hande hou jou as Christen kind elke dag styf vas en sal jou nooit laat gaan nie.
Dikwels jaag ons lekker nonsense aan in die lewe, maak 'n groot gemors van 'n ding wat jy aan pak. Hele paar keer volg jy jou eie kop en doen 'n ding jou manier, stamp jou kop baie hard waaroor jy later bitter spyt is oor. Somtyds loop dinge nie soos mens beplan nie, jou werk, jou huwelik, ongelukkige kinder lewe en soveel ander dinge. Dinge gebeur in jou lewe wat jy nie beheer het, gebroke huwelik, siekte wat 'n geliefde weg vat, jy verloor jou werk. Jou lewe voel soos 'n mislukking, soms voel dit of jy 'n "drop out"of 'n "wash out"is. Moenie tou op gou nie want die Here se hande is om jou.
In Jeremia nooi die Here ons uit na die pottebakker se huis toe.
Jeremia 18 v 1 – 17.
6. Soos klei in die pottebakker se hande, so is julle in My hande.
Die klei in die pottebakker se hande het nie reg uit gekom en hy het dit weer op die wiel gesit en iets nuuts gemaak. Dikwels stort ons lewens in mekaar op die draaiende wiel van die lewe. Dit is erg traumaties as jou lewe uit mekaar val. Soms is dit jou eie skuld deur foute en verkeerde besluite en soms is dit dinge buite jou beheer soos siekte, dood en sulke dinge. Die groot troos wat ons in die woord kry , is dat God ons nooit sal weg gooi nie. Mense is anders as God, die mensdom veroordeel, stoot of gooi weg sodat jy alleen op eindig. God doen dit nie, Hy is anders, God brei ons in al ons omstandighede, beproewinge en teenslae om iets nuuts en sterker te maak.
Soos die pottebakker nie een kruik die selfde maak so maak God ook nie een van ons die selfde. God breek die wêreldse dinge af en begin bou aan iets nuuts. Iets mooi wat baie groter, mooier en sterker is as voorheen sodat Hy binne ons kan woon. God wil ons laste en mislukkings verander na iets positief. God wil ons lewens so verander na positiewe dinge sodat ons kan getuig van Sy wonder dade.
Onthou as jy kwaad word oor jou foute en mislukkings, is dit die duiwel wat jou wil intrek. God sal jou nooit weg gooi nie, Hy verander jou mislukkings na iets positief. Aan die kruis is Jesus se hande deurboor, hande wat nie wil straf of slaan nie, wat nie 'n beskuldige vinger wil wys nie. NEE, God wil ons in Sy sagte, beskermende hande vorm soos klei in die pottebakker se hande. Jou vorm soos die beeld wat Hy vir ons beplan het.
Here, ek is die klei in U hande, vorm en maak my soos U wil Heer Dankie vir U hande oor my lewe.
Category: LifestyleBy Nicolene van der Merwe July 26, 2020
PreviousPrevious post:Hoe bemoedig 'n mens iemand wat 'n geliefde aan die dood af gestaan het?NextNext post:Wat 'n vriend het ons in Jesus